pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ติดตามการแก้ไขปัญหาน้ำท่วม น้ำแล้ง ณ สถานีสูบน้ำด้วยไฟฟ้ากุดแคน อ.กมลาไสย จ.กาฬสินธุ์ ย้ำให้เร่งกำจัดวัชพืช-ขุดลอกคูคลองรองรับก่อนฤดูน้ำจะมาถึง
วันเสาร์ที่ 2 มีนาคม 2567
02/03/2567
นายกฯ ติดตามการแก้ไขปัญหาน้ําท่วม น้ําแล้ง ณ สถานีสูบน้ําด้วยไฟฟ้ากุดแคน อ.กมลาไสย จ.กาฬสินธุ์ ย้ําให้เร่งกําจัดวัชพืช-ขุดลอกคูคลองรองรับก่อนฤดูน้ําจะมาถึง
นายกฯ ติดตามการแก้ไขปัญหาน้ําท่วม น้ําแล้ง ณ สถานีสูบน้ําด้วยไฟฟ้ากุดแคน อ.กมลาไสย จ.กาฬสินธุ์ ย้ําให้เร่งกําจัดวัชพืช-ขุดลอกคูคลองรองรับก่อนฤดูน้ําจะมาถึง ยืนยันจะกลับมากาฬสินธุ์อีกครั้งปีหน้า
วันนี้ (2 มีนาคม 2567) เวลา 10.45 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามการแก้ไขปัญหาน้ําท่วม น้ําแล้ง ณ สถานีสูบน้ําด้วยไฟฟ้ากุดแคน อ.กมลาไสย จ.กาฬสินธุ์ พร้อมพบปะประชาชน โดยมีนางมนพร เจริญศรี รัฐมนตรีช่วยว่าการกระทรวงคมนาคม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสมคิด เชื้อคง รองเลขาธิการนายกรัฐมนตรีฝ่ายการเมือง นายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง นายชูชาติ รักจิตร อธิบดีกรมชลประทาน และผู้ว่าราชการจังหวัดกาฬสินธุ์ ร่วมการตรวจเยี่ยม นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกฯ ได้รับฟังแนวทางการแก้ปัญหาและการเพิ่มประสิทธิภาพสถานีสูบน้ํากุดแคน เพื่อการแก้ไขปัญหาน้ําท่วม น้ําแล้ง อย่างไรก็ตาม ปัจจุบันแหล่งน้ําในพื้นที่ประสบปัญหาตื้นเขินและมีวัชพืชปกคลุม ส่งผลให้ในช่วงฤดูแล้งประสบปัญหาขาดแคลนน้ํา รวมถึงการกีดขวางทางน้ํา น้ําเอ่อล้นเข้าท่วมพื้นที่การเกษตรและพื้นที่ชุมชน จึงขอรับการสนับสนุน (การแก้ไขปัญหาอุปสรรค/การพัฒนา/เพิ่มประสิทธิภาพการดําเนินงาน) จากรัฐบาล เช่น 1) โครงการแก้มลิงกุดกว้างน้อย โดยการขุดลอกกุดกว้างน้อยในพื้นที่ 174 ไร่ ลึกประมาณ 2.50 ม. พร้อมก่อสร้างอาคารประกอบ งบประมาณ 24,057,000 บาท โดยมีพื้นที่รับประโยชน์ 800 ไร่ จํานวน 300 ครัวเรือน กําจัดวัชพืช ปี พ.ศ. 2567 จํานวน 11 ไร่ งบฯ 0.40 ล้านบาท 2) โครงการแก้มลิงกุดกว้างใหญ่ โดยการขุดลอกกุดกว้างใหญ่ในพื้นที่ 362 ไร่ ลึกประมาณ 2.50 ม. พร้อมก่อสร้างอาคารประกอบ งบประมาณ 61,676,000 บาท โดยมีพื้นที่รับประโยชน์ 1,200 ไร่ จํานวน 350 ครัวเรือน และกําจัดวัชพืช ปี พ.ศ. 2567 จํานวน 17 ไร่ งบฯ 0.61 ล้านบาท โดยรองอธิบดีกรมชลประทานรายงานว่าจะเร่งดําเนินการกําจัดวัชพืชและขุดลอกคูคลองให้แล้วเสร็จก่อนฤดูฝนและฤดูน้ําจะมาถึง ส่วนกรณีทีต้องมีการขนดินออกนอกพื้นที่นั้น หน่วยงานที่เกี่ยวข้องในพื้นที่รับที่จะไปดําเนินการให้ถูกต้องตามกฎหมาย
โอกาสนี้ นายกฯ ได้ชื่นชมถึงแนวทางที่จะมีการเร่งกําจัดวัชพืชและขุดลอกคูคลองแล้วเสร็จรองรับก่อนฤดูน้ําจะมาถึง เพื่อให้สามารถระบายน้ําอย่างมีประสิทธิภาพ โดยหากติดปัญหาในเรื่องใดก็เร่งหาแนวทางแก้ไขและให้เป็นไปอย่างถูกต้อง เพื่อให้การดําเนินงานสามารถเดินหน้าต่อไปได้ เกิดประโยชน์ต่อประชาชน
จากนั้น นายกฯ ได้เดินพบปะทักทายประชาชนอย่างเป็นกันเอง โดยนายกฯ กล่าวทักทายชาวกาฬสินธุ์ด้วยภาษาอีสาน “สวัสดี พ่อใหญ่ แม่ใหญ่” ทุกคน พร้อมกล่าวรู้สึกดีใจที่ได้กลับมากาฬสินธุ์อีกครั้งหนึ่ง หลังจากก่อนนั้นได้มาหาเสียงที่นี่ โดยวันนี้มาในฐานะนายกรัฐมนตรี เพื่อมาติดตามเรื่องการบริหารจัดการน้ํา เรื่องราคาพืชผลทางการเกษตร โดยจะทําให้ดีที่สุด ทั้งการขุดลอกคูคลองต่าง ๆ และการกําจัดวัชพืช ตลอดจนเรื่องของการขุดแหล่งเก็บกักน้ําเพื่อป้องกันน้ําท่วมไม่ให้ประชาชนเดือดร้อน และเพื่อให้มีน้ําไว้ใช้อย่างเพียงพอสําหรับประชาชน พร้อมย้ําดีใจที่ได้มาพบกับประชาชนชาวกาฬสินธุ์ ยืนยันปีหน้าจะกลับมาอีก
รัฐบาลไทย-ข่าวทำเนียบรัฐบาล-นายกฯ หารือประเด็นการบริหารจัดการน้ำเพื่อเป็นแหล่งเก็บกักน้ำและใช้สำหรับการอุปโภค ยินดีที่โครงการอ่างเก็บน้ำห้วยส้มป่อย อ.กุฉินารายณ์ จ.กาฬสินธุ์ เดินหน้าได้ทันทีในปีหน้า
วันเสาร์ที่ 2 มีนาคม 2567
02/03/2567
นายกฯ หารือประเด็นการบริหารจัดการน้ําเพื่อเป็นแหล่งเก็บกักน้ําและใช้สําหรับการอุปโภค ยินดีที่โครงการอ่างเก็บน้ําห้วยส้มป่อย อ.กุฉินารายณ์ จ.กาฬสินธุ์ เดินหน้าได้ทันทีในปีหน้า
นายกฯ หารือประเด็นการบริหารจัดการน้ําเพื่อเป็นแหล่งเก็บกักน้ําและใช้สําหรับการอุปโภค ยินดีที่โครงการอ่างเก็บน้ําห้วยส้มป่อย อ.กุฉินารายณ์ จ.กาฬสินธุ์ เดินหน้าได้ทันทีในปีหน้า
วันนี้ (2 มีนาคม 2567) เวลา 15.50 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือประเด็นการบริหารจัดการน้ําเพื่อเป็นแหล่งเก็บกักน้ําและใช้สําหรับการอุปโภค ณ พื้นที่ก่อสร้างอ่างเก็บน้ําห้วยส้มป่อย อ.กุฉินารายณ์ จ.กาฬสินธุ์ นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ ดังนี้
ที่ประชุมหารือประเด็นปัญหาและแผนพัฒนาจังหวัดกาฬสินธุ์ ซึ่งนายกฯ ได้มาติดตามปัญหาและแผนพัฒนาดังกล่าว โดยที่ประชุมได้มีการเห็นชอบทั้ง 16 โครงการที่ทางจังหวัดกาฬสินธุ์ขอสนับสนุนงบประมาณจากรัฐบาล ซึ่งการบริหารจัดการน้ําเพื่อเป็นแหล่งกักเก็บน้ําและใช้สําหรับการอุปโภค ณ พื้นที่ก่อสร้างอ่างเก็บน้ําห้วยส้มป่อยก็เป็น 1 ใน 16 โครงการที่เสนอวันนี้ด้วย โดยปีหน้าจะเริ่มชดเชยให้กับประชาชนที่อยู่ในพื้นที่ดังกล่าวและเดินหน้าดําเนินโครงการต่อได้ทันที สําหรับการบริหารจัดการน้ําเพื่อเป็นแหล่งเก็บกักน้ําและใช้สําหรับการอุปโภค ณ พื้นที่ก่อสร้างอ่างเก็บน้ําห้วยส้มป่อย อ.กุฉินารายณ์ จ.กาฬสินธุ์ มีพื้นที่โครงการ 251-1-24 ไร่ ปัจจุบันอยู่ระหว่างดําเนินการสํารวจออกแบบ (พ.ศ. 2567- 2568) และเสนอขอตั้งงบประมาณ ประจําปี 2569 - 2571 ระยะเวลา 3 ปี วงเงิน 400 ล้านบาท
โอกาสนี้ นายกฯ ได้เดินพบปะกับประชาชนที่มาให้การต้อนรับ พร้อมกล่าวแสดงความดีใจและยินดีสําหรับการเดินหน้าดําเนินการก่อสร้างอ่างเก็บน้ําห้วยส้มป่อย เพื่อเป็นแหล่งเก็บกักน้ําและใช้สําหรับการอุปโภคให้กับประชาชนในพื้นที่ ถือเป็นการสิ้นสุดการรอคอยของประชาชน
รัฐบาลไทย-ข่าวทำเนียบรัฐบาล-“สุริยะ” สั่งการ ทล. - ทช. เฝ้าระวังเหตุน้ำท่วมอย่างใกล้ชิด หลังพายุฤดูร้อนเข้าไทย
วันพุธที่ 20 มีนาคม 2567
“สุริยะ” สั่งการ ทล. - ทช. เฝ้าระวังเหตุน้ําท่วมอย่างใกล้ชิด หลังพายุฤดูร้อนเข้าไทย
....
นายกฤชนนท์ อัยยปัญญา ผู้ช่วยรัฐมนตรีประจํากระทรวงคมนาคม และโฆษกกระทรวงคมนาคม เปิดเผยว่า เนื่องจากในขณะนี้ประเทศไทยมีพายุฤดูร้อนเกิดขึ้น โดยมีลักษณะของพายุฝนฟ้าคะนอง ลมกระโชกแรง และลูกเห็บตกบางแห่ง รวมถึงอาจมีฟ้าผ่าเกิดขึ้นได้บางพื้นที่ จึงอาจส่งผลให้มีอุทกภัย (น้ําท่วม) และกระทบต่อการสัญจรของประชาชนนั้น ทั้งนี้ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ได้ติดตามสถานการณ์อุทกภัยอย่างใกล้ชิด และได้มีข้อสั่งการให้หน่วยงานที่เกี่ยวข้อง อาทิ กรมทางหลวง (ทล.) กรมทางหลวงชนบท (ทช.) รายงานถึงผลกระทบจากสถานการณ์ที่เกิดขึ้น นอกจากนี้ ได้มอบหมายให้ดําเนินการติดตั้งป้ายเตือน ป้ายแนะนําเส้นทางเสี่ยงบริเวณสายทางที่ได้รับผลกระทบ พร้อมจัดเจ้าหน้าที่ติดตามสถานการณ์ เพื่อเข้าช่วยเหลือประชาชนภายใน 24 ชั่วโมง (ชม.) รวมทั้งให้หน่วยงานที่เกี่ยวข้องรายงานผลการดําเนินงานมายังกระทรวงคมนาคม เพื่อรับทราบสถานการณ์ในแต่ละพื้นที่ และเตรียมความพร้อมในขั้นตอนการป้องกัน (ก่อนเกิดภัย) การเผชิญเหตุ (ขณะเกิดภัย) และขั้นการฟื้นฟู (หลังเกิดภัย) นําไปสู่การบรรเทา แก้ไข หรือคลี่คลายสถานการณ์ในพื้นที่ให้สําเร็จลุล่วงโดยเร็ว
นายกฤชนนท์ กล่าวต่อว่า จากการรายงานของ ทล. ระบุว่า เมื่อวานนี้ (19 มีนาคม 2567) มีสถานการณ์น้ําท่วม และดินสไลด์บนโครงข่ายทางหลวงในจังหวัดชลบุรี จํานวน 2 แห่ง ได้แก่ 1. ทล.331 เนินผาสุก - มาบเอียง พื้นที่ความรับผิดชอบแขวงทางหลวงชลบุรีที่ 2 บริเวณ กม. ที่ 0+500 - ที่ กม.1+500 และ 2. ทล.3241 ศรีราชา - อ่างเก็บน้ําหนองค้อ พื้นที่ความรับผิดชอบแขวงทางหลวงชลบุรีที่ 2 บริเวณ ที่ กม.9+300 – ที่ กม. 9+500 อย่างไรก็ตาม ขณะนี้สถานการณ์ต่าง ๆ ได้เข้าสู่ภาวะปกติแล้ว และสามารถสัญจรได้ตามปกติ ขณะที่ทาง ทช. ได้รายงานล่าสุดว่า บริเวณที่ดูแลยังไม่ได้รับผลกระทบจากพายุฤดูร้อน แต่อย่างใด หากมีความเคลื่อนไหวจะแจ้งให้ประชาชนทราบโดยทันที
อย่างไรก็ตาม กระทรวงคมนาคม และทุกหน่วยงานเกี่ยวเกี่ยวข้อง พร้อมที่จะเข้าดูแลประชาชนอย่างใกล้ชิด เพื่อไม่ให้สถานการณ์ดังกล่าวเกิดผลกระทบต่อการเดินทางของประชาชน แต่หากมีสถานการณ์ผิดปกติจะเร่งส่งหน่วยงานเข้าลงพื้นที่และเร่งจัดการโดยทันที พร้อมกันนี้ประชาชนสามารถสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง ติดต่อได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 สายด่วนกรมทางหลวงชนบท โทร. 1146 และตํารวจทางหลวง 1193
รัฐบาลไทย-ข่าวทำเนียบรัฐบาล-ดีอี - depa เดินหน้ากระชับความสัมพันธ์ไทย – จีน จับมือ Digital China Group ส่งเสริมเศรษฐกิจดิจิทัลไทยในทุกมิติ
วันพุธที่ 20 มีนาคม 2567
ดีอี - depa เดินหน้ากระชับความสัมพันธ์ไทย – จีน จับมือ Digital China Group ส่งเสริมเศรษฐกิจดิจิทัลไทยในทุกมิติ
ดีอี - depa เดินหน้ากระชับความสัมพันธ์ไทย – จีน จับมือ Digital China Group ส่งเสริมเศรษฐกิจดิจิทัลไทยในทุกมิติ
วันนี้ (20 มีนาคม 2567) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจสังคม ร่วมเป็นสักขีพยานและขึ้นกล่าวปาฐกถาพิเศษ ร่วมกับผู้แทนจากสถานเอกอัครราชทูตจีน ประจําประเทศไทย และผู้บริหารของบริษัท Digital China Group ภายในงาน “Data & Cloud Innovation – Digital China Bangkok Summit” กระทรวงดีอี โดย depa โดย ผศ.ดร..ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล และ Mr. Chen Zhenkun ผู้แทนจาก Digital China Group พันธมิตรจากประเทศจีน ร่วมลงนามในบันทึกข้อตกลงความร่วมมือการพัฒนาเศรษฐกิจและนวัตกรรมดิจิทัล โดยมี Mr. Guo Wei, Chaiman of Digital China Group ร่วมเป็นสักขีพยานณ โรงแรม Pullman Bangkok King Power กรุงเทพฯ
โดยในงาน รองปลัดกระทรวงดีอี หรือ นายเวทางค์ ได้กล่าวเน้นย้ําถึงวิสัยทัศน์ประเทศไทย ๒๐๓๐ “IGNITE THAILAND จุดพลังรวมใจ ไทยต้องเป็นหนึ่ง ยกระดับประเทศไทยสู่ศูนย์กลาง เมืองแห่งอุตสาหกรรมระดับโลก” ภายใต้การนําของนายกรัฐมนตรีเศรษฐา ทวีสิน ที่มุ่งมั่นให้ประเทศไทยเป็น “ศูนย์กลางเศรษฐกิจดิจิทัล” (Digital Economy Hub) โดยรัฐบาลได้ตั้งเป้าที่จะดึงอุตสาหกรรมแห่งอนาคต อาทิ อุตสาหกรรมเทคโนโลยีดิจิทัล นวัตกรรม และปัญญาประดิษฐ์ (AI) เข้ามาขยายธุรกิจในประเทศ โดยเฉพาะการลงทุนโรงงานผลิต Semiconductor การตั้งศูนย์ Data Center และการนํา AI มาใช้ รวมทั้งส่งเสริมและดึงดูดให้บริษัทชั้นนําของโลกเข้ามาลงทุนในประเทศ ซึ่งจะช่วยเพิ่มขีดความสามารถในการแข่งขันของประเทศให้เพิ่มมากยิ่งขึ้นด้วย
ด้าน ผศ.ดร.ณัฐพล เปิดเผยว่า นายประเสริฐ จันทรรวงทอง รัฐมนตรีว่าการกระทรวงดีอี มอบหมายให้ depa ดําเนินการสร้างระบบนิเวศดิจิทัลเพื่อเสริมสร้างขีดความสามารถทางการแข่งขันของประเทศ ช่วยขับเคลื่อนให้ประเทศไทยกลายเป็นศูนย์กลางการลงทุน และการสร้างสรรค์เทคโนโลยีและนวัตกรรมดิจิทัลของภูมิภาคเอเชียตะวันออกเฉียงใต้ สนองตอบแผนการดําเนินงานสําคัญของกระทรวงอย่าง The Growth Engine of Thailand
--------------------
รัฐบาลไทย-ข่าวทำเนียบรัฐบาล-“วราวุธ” ห่วง ฝุ่น PM 2.5 ภาคเหนือ พุ่ง เตือน ใส่หน้ากากอนามัย ปิดบ้านมิดชิด งดออกกำลังกายกลางแจ้ง
วันพุธที่ 20 มีนาคม 2567
“วราวุธ” ห่วง ฝุ่น PM 2.5 ภาคเหนือ พุ่ง เตือน ใส่หน้ากากอนามัย ปิดบ้านมิดชิด งดออกกําลังกายกลางแจ้ง
“วราวุธ” ห่วง ฝุ่น PM 2.5 ภาคเหนือ พุ่ง เตือน ใส่หน้ากากอนามัย ปิดบ้านมิดชิด งดออกกําลังกายกลางแจ้ง
เมื่อวันที่ 19 มีนาคม 2567 เวลา 09.30 น. ที่หอประชุมงําเมือง มหาวิทยาลัยพะเยา จ.พะเยา นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า จากสถานการณ์ปริมาณฝุ่นละออง PM 2.5 ในพื้นที่ภาคเหนือ โดยเฉพาะอย่างยิ่งที่จังหวัดเชียงใหม่ ซึ่งท่านนายกรัฐมนตรี (นายเศรษฐา ทวีสิน) ได้เดินทางไปลงพื้นที่มาเมื่อวันเสาร์-อาทิตย์ที่ผ่านมา ทางกระทรวงการพัฒนาสังคมและความมั่นคงของมนุษย์ (พม.) ได้ประสานไปยังหน่วยงานของ พม. ในพื้นที่ เพื่อให้ดูแลพี่น้องประชาชน โดยเฉพาะอย่างยิ่งเด็กเล็ก ผู้สูงอายุ และคนพิการ ที่จะได้รับผลกระทบจากฝุ่นละออง PM 2.5 ที่เพิ่มขึ้น โดยขอความร่วมมือพี่น้องประชาชนใส่หน้ากากอนามัยและงดออกกําลังกาย ทํากิจกรรมกลางแจ้งต่างๆ ในชีวิตประจําวัน ขอให้ปิดหน้าต่างบ้านให้มิดชิด รวมทั้งบางบ้านอาจมีแนวทางเผาขยะในตอนเช้า ขอความร่วมมือลดปริมาณการเผาในพื้นที่โล่งแจ้ง เพื่อเป็นการไม่เพิ่มปริมาณฝุ่นละออง PM 2.5 ทั้งนี้ ในช่วง 2 วันนี้ มีปริมาณฝนตกหนักลงมา จึงมีความหวังว่าฝุ่นละออง PM 2.5 บริเวณภาคเหนือนั้นจะลดลงอย่างมีนัยสําคัญ
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #ครมสัญจร #จังหวัดพะเยา
รัฐบาลไทย-ข่าวทำเนียบรัฐบาล-Thailand to ban import of agro products that grow under stubble burning process
วันพุธที่ 20 มีนาคม 2567
20/03/2567
Thailand to ban import of agro products that grow under stubble burning process
Thailand to ban import of agro products that grow under stubble burning process
March 19, 2024, at 1130hrs, at Phaya Ngam Muang Hall, Phayao University, Phayao province, Prime Minister and Minister of Finance Srettha Thavisin gave a press briefing on the outcome of the 2/2024 cabinet retreat.
According to the Prime Minister, at present, Thailand has continuously been affected by field burning in the neighboring countries. The Ministry of Commerce is, therefore, instructed to implement a measure on the reduction and prohibition of maize import which is proved to grow under the process of stubble burning, especially during the high season. The Prime Minister emphasized that the measure must be in accordance with the WTO agreements and the Clean Air Act which is now being deliberated by the Parliament.
รัฐบาลไทย-ข่าวทำเนียบรัฐบาล-สำนักงานสลาก ฯ เตือนหลีกเลี่ยงซื้อสลากจาก “แพลตฟอร์ม-ตู้อัตโนมัติ” เสี่ยงไม่ได้รับเงินรางวัลและซื้อเกินราคา
วันพุธที่ 20 มีนาคม 2567
20/03/2567
สํานักงานสลาก ฯ เตือนหลีกเลี่ยงซื้อสลากจาก “แพลตฟอร์ม-ตู้อัตโนมัติ” เสี่ยงไม่ได้รับเงินรางวัลและซื้อเกินราคา
จากกรณีมีการจําหน่ายสลากผ่านแพลตฟอร์มออนไลน์ต่าง ๆ รวมถึงตู้จําหน่ายสินค้าที่อ้างว่ามีสลากจําหน่าย โดยที่ไม่ได้เป็นตัวแทนจําหน่ายที่รับสลากจากสํานักงานสลากกินแบ่งรัฐบาล ซึ่งเป็นการซื้อขายสลากกินแบ่งรัฐบาลโดยที่ประชาชนผู้ซื้อไม่ได้รับสลากไว้ในครอบครอง นั้น
วันนี้ (20 มีนาคม 2567) พันโทหนุน ศันสนาคม ผู้อํานวยการสํานักงานสลากกินแบ่งรัฐบาล หรือจีแอลโอ เปิดเผยว่า ขอให้ประชาชนผู้ซื้อสลากฯ ระมัดระวังการซื้อสลากฯ ผ่านตัวแทนจําหน่าย ที่ไม่เป็นตัวแทนจําหน่ายอย่างเป็นทางการผ่านการทําสัญญากับสํานักงานฯ ที่ปัจจุบันพบว่า รูปแบบการจําหน่ายมีช่องทางที่หลากหลาย ทั้งแพลตฟอร์มออนไลน์ รวมถึงตู้จําหน่ายอัตโนมัติ โดยยืนยันว่าสํานักงานฯ ไม่มีนโยบาย หรือทําสัญญากับตัวแทนจําหน่ายในลักษณะดังกล่าว
ทั้งนี้ การซื้อผ่านช่องทางดังกล่าวอาจจะทําให้เกิดความเสียหาย หากผู้ซื้อสลากฯ ไม่ได้รับสลากกินแบ่งรัฐบาลหกหลักแบบใบฉบับจริงไว้ในครอบครอง ซึ่งในกรณีที่ถูกรางวัลอาจจะไม่สามารถขึ้นเงินรางวัลได้ ซึ่งเหตุลักษณะนี้ได้เคยเกิดขึ้นจริงแล้ว รวมทั้งอาจถูกเอารัดเอาเปรียบซื้อสลากฯในราคาที่สูงกว่า 80 บาทได้
“ด้วยความห่วงใยของสํานักงานฯ จึงขอเตือนพี่น้องประชาชน ใช้ความระมัดระวังในการซื้อสลากฯ ผ่านช่องทางแพลตฟอร์มออนไลน์ หรือตู้จําหน่ายสินค้า และควรจะซื้อจากผู้ขายที่เป็นตัวแทนที่รับสลากจากสํานักงานฯ เท่านั้น” ผู้อํานวยการสํานักงานสลากกินแบ่งรัฐบาล กล่าว
ปัจจุบัน สํานักงาน ฯ อํานวยความสะดวกให้กับตัวแทนจําหน่าย และ ผู้ซื้อสลากฯ ในหลายช่องทาง สําหรับสลากกินแบ่งรัฐบาลหกหลัก แบบใบ สามารถซื้อได้โดยตรงกับตัวแทนจําหน่าย และร้านค้าสลาก 80 ทั่วประเทศ ส่วนสลากกินแบ่งรัฐบาลหกหลักแบบดิจิทัล สามารถซื้อผ่านแอปพลิเคชันเป๋าตังในราคา 80 บาททุกใบได้ด้วยตัวเอง ซึ่งมีจํานวน 23 ล้านใบต่องวด อีกทั้งยังสามารถเลือกได้ทุกหมายเลข ภายใต้ขั้นตอนที่ไม่ซับซ้อน โดยล่าสุด ได้เพิ่มช่องทาง “แผงสลากดิจิทัล” ให้กับตัวแทนจําหน่าย สามารถเสนอขายสลากดิจิทัล ให้กับประชาชนผู้ซื้อสลากได้โดยตรง ผ่านเว็บไซต์ www.glolotteryshop.com ซึ่งเริ่มจําหน่ายแล้วตั้งแต่วันที่ 17 มีนาคม 2567 หรือ งวดวันที่ 1 เมษายน 2567 เป็นต้นไป ในราคา 80 บาท ไม่มีค่าบริการใดๆ ทั้งสิ้น ถ้าเกินราคา 80 บาท หรือราคา 80 บาท แต่คิดค่าบริการรวมแล้วราคาเกินกว่า 80 บาท ถือว่าไม่ใช่แผงสลากดิจิทัลของสํานักงานสลากกินแบ่งรัฐบาล
นอกจากนี้ ขอเตือนตัวแทนจําหน่ายและผู้ซื้อจองล่วงหน้าฯ นําสลากไปขายต่อผ่านแพลตฟอร์มออนไลน์ เว็บไซต์ต่างๆ หรือตู้จําหน่ายสินค้า เป็นการกระทําผิดเงื่อนไขสัญญาและหลักเกณฑ์รับสลากไปจําหน่าย ซึ่งสํานักงานฯ มีสิทธิที่จะบอกเลิกสัญญาได้
รัฐบาลไทย-ข่าวทำเนียบรัฐบาล-กบข. ร่วมหารือ ADB และ สศค. ประเด็นศึกษาระบบบำเหน็จบำนาญของประเทศ
วันพุธที่ 20 มีนาคม 2567
20/03/2567
กบข. ร่วมหารือ ADB และ สศค. ประเด็นศึกษาระบบบําเหน็จบํานาญของประเทศ
กบข. ร่วมการหารือกับ ADB และ สศค. ปัจจัยท้าทายต่อระบบบําเหน็จบํานาญของไทย ซึ่งเป็นส่วนหนึ่งของโครงการความช่วยเหลือทางเทคนิคในประเด็นการปฏิรูประบบบําเหน็จบํานาญของประเทศไทย (Technical Assistance for Pension Reform in Thailand)
เมื่อวันที่ 18 มีนาคม 2567 นายทรงพล ชีวะปัญญาโรจน์ เลขาธิการคณะกรรมการกองทุนบําเหน็จบํานาญข้าราชการ (กบข.) ให้การต้อนรับ Ms. Kelly Hattel, Senior Financial Sector Specialist และคณะผู้แทนจากธนาคารพัฒนาเอเชีย (Asian Development Bank : ADB) พร้อมด้วยคณะผู้แทนจากสํานักงานเศรษฐกิจการคลัง (สศค.) เพื่อหารือปัจจัยท้าทายต่อระบบบําเหน็จบํานาญของไทย ซึ่งเป็นส่วนหนึ่งของโครงการความช่วยเหลือทางเทคนิคในประเด็นการปฏิรูประบบบําเหน็จบํานาญของประเทศไทย (Technical Assistance for Pension Reform in Thailand) โดย ADB จะทบทวนผลการศึกษาทั้งในและต่างประเทศ เพื่อออกแบบทางเลือกในการปฏิรูประบบบําเหน็จบํานาญ พร้อมทั้งวิเคราะห์ผลกระทบทางเศรษฐกิจและสังคมประกอบ เพื่อให้ สศค. สามารถจัดทําแผนการดําเนินงานสําหรับการปฏิรูปได้อย่างมีประสิทธิภาพ
ในการนี้ กบข. ได้แลกเปลี่ยนความเห็นในการสร้างความเพียงพอของสิทธิประโยชน์ที่สมาชิกพึงได้รับ ภายใต้ประเด็นท้าทายต่าง ๆ อาทิ ปัญหาหนี้สินของข้าราชการสมาชิก ค่าครองชีพ และความผันผวนของผลตอบแทนการลงทุน ซึ่งเป็นปัจจัยที่ส่งผลต่อการทวีค่าเงินออมของสมาชิก รวมถึงแนวทางและกลยุทธ์ในการบริหารประเด็นท้าทายดังกล่าว
รัฐบาลไทย-ข่าวทำเนียบรัฐบาล-ปลัดดีอี เป็นประธานการประชุมคณะทำงาน ASEAN Working Group on Anti – Online Scams ครั้งที่ 1 ประสานความร่วมมืออาเซียนแก้ปัญหาภัยไซเบอร์
วันอังคารที่ 19 มีนาคม 2567
ปลัดดีอี เป็นประธานการประชุมคณะทํางาน ASEAN Working Group on Anti – Online Scams ครั้งที่ 1 ประสานความร่วมมืออาเซียนแก้ปัญหาภัยไซเบอร์
ปลัดดีอี เป็นประธานการประชุมคณะทํางาน ASEAN Working Group on Anti – Online Scams ครั้งที่ 1 ประสานความร่วมมืออาเซียนแก้ปัญหาภัยไซเบอร์
วันนี้ (19 มีนาคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุม คณะทํางานนอาเซียนด้านการป้องกันปัญหาการหลอกลวงผ่านสื่อออนไลน์ ครั้งที่ 1 (The 1st ASEAN Working Group on Anti – Online Scams (WG – AS)) โดยมี นายเอกพงษ์ หริ่มเจริญ ผู้ตรวจราชการกระทรวงดิจิทัลฯ และพลอากาศตรี อมร ชมเชย เลขาธิการคณะกรรมการการรักษาความปลอดภัยไซเบอร์แห่งชาติ เข้าร่วมประชุม ณ กรุงพนมเปญ ราชอาณาจักรกัมพูชา
การประชุม WG – AS เป็นข้อเสนอของประเทศไทย เพื่อเป็นเวทีสําหรับประเทศสมาชิกอาเซียนในการประสานงานและร่วมมือกันในการเสริมสร้างศักยภาพ การฝึกอบรมและแลกเปลี่ยนข้อมูลที่เกี่ยวข้องกับการต่อสู้กับภัยหลอกลวงออนไลน์ ที่เกิดขึ้นกับทุกประเทศอาเซียนและเพิ่มมากขึ้นทั้งปริมาณของการหลอกลวง และมูลค่าความเสียหาย โดยจะเป็นการยกระดับให้เกิดการบูรณาการ และการหามาตรการการป้องกันปัญหาการหลอกลวงผ่านสื่อออนไลน์ในระดับภูมิภาคอาเซียน เพื่อบรรเทาความเสียหายแก่ประชาชน
โอกาสนี้ ปลัดดีอี หรือ ศาสตราจารย์พิเศษวิศิษฏ์ ในฐานะประธานการประชุมฯ ได้ข้อสรุปที่สําคัญของการประชุม WG – AS ครั้งที่ 1 ประกอบด้วย การรวบรวมข้อมูลและการรายงานสถานะนโยบาย และการกํากับดูแลเกี่ยวกับการหลอกลวงออนไลน์ของแต่ละประเทศสมาชิกอาเซียน การจัดตั้งผู้ประสานงานหลักของแต่ละประเทศสมาชิกอาเซียนสําหรับติดต่อและประสานความร่วมมือ และแผนการดําเนินการของคณะทํางานดังกล่าว ได้แก่ การจัดประชุมหารือทางไกลเพื่อแลกเปลี่ยนความเห็น แนวทางกลไกสําหรับแลกเปลี่ยนข้อมูลและหลักฐานเกี่ยวกับการหลอกลวงผ่านสื่อออนไลน์ระหว่างประเทศสมาชิกอาเซียน เป็นต้น
----------------------------------
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย ชพ.4021 จังหวัดชุมพร เสร็จสมบูรณ์
วันพุธที่ 20 มีนาคม 2567
กรมทางหลวงชนบท ขยายถนนสาย ชพ.4021 จังหวัดชุมพร เสร็จสมบูรณ์
....
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย ชพ.4021 แยก ทล.3253 - บ้านมาบอํามฤต อําเภอปะทิว จังหวัดชุมพร แล้วเสร็จ พร้อมเปิดให้ประชาชนใช้สัญจรแล้ว ซึ่งเป็นการเพิ่มศักยภาพในการเดินทางเชื่อมต่อจากถนนไปสู่ระบบรางได้อย่างสมบูรณ์มากขึ้น บริเวณช่วงสถานีรถไฟมาบอํามฤต สถานีรถไฟคลองวังช้าง สถานีรถไฟปะทิว ในอนาคต ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการเพิ่มขีดความสามารถ ยกระดับประตูการค้าการท่องเที่ยว ส่งเสริมการพัฒนาโครงข่ายระบบรางทั้งในเมืองและระหว่างเมือง เพื่อเชื่อมต่อการเดินทางในทุกมิติ
โครงการฯ มีจุดเริ่มต้น กม. ที่ 0+000 บริเวณสามแยก ทล.3253 - 12+689 บริเวณสี่แยกตลาดสวนปาล์ม ระยะทาง 12.689 กิโลเมตร โดยขยายถนนแอสฟัลท์ติกคอนกรีต จากเดิม 9 เมตร เป็น 11 เมตร มีไหล่ทางกว้างข้างละ 2 เมตร และขยายความกว้างสะพานจาก 10 เมตร เป็น 14 เมตร จํานวน 1 แห่ง พร้อมปรับปรุงบริเวณทางแยก เพื่อความสะดวกปลอดภัยในการเดินทาง ใช้งบประมาณ 83.900 ล้านบาท เพื่อยกระดับคุณภาพชีวิตของประชาชน ซึ่งส่วนใหญ่มีอาชีพเกษตรกรรมในการทําสวนยางพารา สวนปาล์มน้ํามัน และมีผลผลิตทางการเกษตรส่งออกสู่ตลาดเป็นจํานวนมาก อีกทั้งช่วยส่งเสริมการค้า การคมนาคมขนส่งสินค้าทางการเกษตรและภาคอุตสาหกรรมในพื้นที่ระหว่างตําบล อําเภอ จังหวัดได้อย่างมีประสิทธิภาพ
รัฐบาลไทย-ข่าวทำเนียบรัฐบาล-สมาคมพัฒนาพันธุ์ควายไทย เข้าพบนายกฯ นำ “โก้ เมืองเพชร” ควายเผือกพ่อพันธุ์ขนาดใหญ่ที่สุดในประเทศ โชว์สื่อทำเนียบฯ หวังดันควายไทยเป็นซอฟต์พาวเวอร์ของประเทศไปสู่ระดับสากล
วันพุธที่ 20 มีนาคม 2567
20/03/2567
สมาคมพัฒนาพันธุ์ควายไทย เข้าพบนายกฯ นํา “โก้ เมืองเพชร” ควายเผือกพ่อพันธุ์ขนาดใหญ่ที่สุดในประเทศ โชว์สื่อทําเนียบฯ หวังดันควายไทยเป็นซอฟต์พาวเวอร์ของประเทศไปสู่ระดับสากล
สมาคมพัฒนาพันธุ์ควายไทย เข้าพบนายกฯ นํา “โก้ เมืองเพชร” ควายเผือกพ่อพันธุ์ขนาดใหญ่ที่สุดในประเทศ โชว์สื่อทําเนียบฯ หวังดันควายไทยเป็นซอฟต์พาวเวอร์ของประเทศไปสู่ระดับสากล
วันนี้ (20 มี.ค. 67) เวลา 09.00 ณ หน้าตึกไทยคู่ฟ้า ทําเนียบรัฐบาล พันตํารวจเอก เอนก เตาสุภาพ อุปนายกสมาคมพัฒนาพันธุ์ควายไทย และกรรมการสมาคมอนุรักษ์และพัฒนาพันธุ์ควายไทย พร้อมสมาชิกสมาคมพัฒนาพันธุ์ควายไทย เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อให้รัฐบาลช่วยส่งเสริมควายไทยเป็น Soft Power พร้อมทั้งนําเสนอ “โก้ เมืองเพชร” ควายเผือกพ่อพันธุ์ที่มีขนาดใหญ่ที่สุดในประเทศ โดยนายเจ วนาสุวรรณ เจ้าของวนาสุวรรณฟาร์ม และนายดํารงศักดิ์ มรกฏ เจ้าของเก้ามรกฏฟาร์ม ร่วมเข้าพบด้วย นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกรัฐมนตรีเดินมาชม “โก้ เมืองเพชร” ซึ่งเป็นควายเผือกพ่อพันธุ์ที่มีขนาดใหญ่ที่สุดในประเทศ โดยมีค่าตัวการซื้อขายสูงสุดในปัจจุบัน 18 ล้านบาท อายุ 4 ปี 11 เดือน น้ําหนัก 1,500 กิโลกรัม ส่วนสูง 175 เซนติเมตร โดยนายกฯ ได้ลูบบริเวณเขาควายและลําตัวของ “โก้ เมืองเพชร” ด้วยความชื่นชมและเอ็นดู พร้อมกล่าวไม่เคยทราบว่าในประเทศไทยมีควายที่สวยที่สุดอยู่ในประเทศ รัฐบาลพร้อมยินดีสนับสนุนควายทุกสายพันธุ์ อาทิ พญาควาย ควายแพะ พญาควายเผือก อีกทั้งอยากให้มีการนําควายไทยสายพันธุ์ใหญ่ไปจัดแสดงที่ต่างประเทศให้เป็นที่รู้จักของชาวต่างชาติ และส่งเสริมให้เป็นซอฟพาวเวอร์ควายไทยอีกด้วย ส่วนกรณีที่จะมีการนําควายพ่อพันธุ์เข้ามาเล่นน้ําสงกรานต์นั้น นายกฯ เน้นย้ําในเรื่องของการดูแลความปลอดภัยด้วย ทั้งนี้ เชื่อว่าในช่วงเทศกาลสงกรานต์จะสามารถดึงดูดนักท่องเที่ยวได้อีกมาก
พร้อมกันนี้ นายกฯ ขอให้สมาคมพัฒนาพันธุ์ควายไทยและเจ้าของวนาสุวรรณฟาร์ม ไปหารือร่วมกับกระทรวงเกษตรและสหกรณ์ เกี่ยวกับการที่จะนําควายไทยสายพันธุ์ใหญ่ไปจัดแสดงที่ต่างประเทศ เช่น สปป.ลาว เวียดนาม และจีน เพราะต่างชาติเห็นพ่อพันธุ์ควายยักษ์ของไทยแล้วอยากจะเข้ามาซื้อพ่อพันธุ์จากเรา เพราะฉะนั้น ควายตัวผู้จากที่ไม่มีราคาก็จะมีราคาขึ้นมา นอกจากนี้ยังมีเรื่องอื่น ๆ เช่น ทําอย่างไรที่จะทําให้ควายพื้นบ้านราคาไม่ตกต่ําลง ซึ่งยังมีผลกระทบอยู่ ตลอดจนการหาแนวทางในการพัฒนาควายไทยให้ยั่งยืน
สําหรับการเข้าพบนายกฯ ของสมาคมพัฒนาพันธุ์ควายไทยครั้งนี้ มีประเด็นสําคัญที่ต้องการให้รัฐบาลสนับสนุน คือ (1) ขอให้รัฐบาลช่วยส่งเสริมให้ควายไทยเป็น Soft Power ที่จะสามารถยกระดับอุตสาหกรรมควายยักษ์ควายสวยงามได้อย่างอุตสาหกรรมปลาคาร์ฟของประเทศญี่ปุ่นสร้างรายได้จากการท่องเที่ยวซึ่ง ททท. จะสามารถต่อยอดได้ (2) ผลักดันพ่อพันธุ์ควายไทยไป Roadshow ที่สาธารณรัฐประชาชนจีน สาธารณรัฐสังคมนิยมเวียดนาม ซึ่งควายตัวผู้จะเป็นสัตว์มีมูลค่าสูงขึ้นทันที สามารถต่อยอดการเกษตรสร้างรายได้ให้เกษตรกรจากผลิตภัณฑ์ที่เกี่ยวข้องกับควาย เช่น นมควาย รกควาย เสื้อฟาร์มควาย กางเกงควาย รวมถึงการปลูกหญ้า สามารถสร้างรายได้ให้เกษตรกร ขณะที่มูลควายทําปุ๋ยอินทรีย์ขายได้ราคาและเป็นการลดมลพิษจากปุ๋ยเคมีอีกด้วย เป็นต้น
รัฐบาลไทย-ข่าวทำเนียบรัฐบาล-"วราวุธ" ส่งเจ้าหน้าที่ พม.สุโขทัย พบผู้ปกครองเหยื่อถูกกลุ่มวัยรุ่นล่วงละเมิดแล้ว ชี้แนวทางแก้ปัญหา หลังสถานการณ์เด็กก่อเหตุมากขึ้น ต้องแยกเด็กที่อยู่ในสภาพแวดล้อม - สังคมที่เสี่ยง
วันพุธที่ 20 มีนาคม 2567
"วราวุธ" ส่งเจ้าหน้าที่ พม.สุโขทัย พบผู้ปกครองเหยื่อถูกกลุ่มวัยรุ่นล่วงละเมิดแล้วชี้แนวทางแก้ปัญหา หลังสถานการณ์เด็กก่อเหตุมากขึ้น ต้องแยกเด็กที่อยู่ในสภาพแวดล้อม - สังคมที่เสี่ยง
"วราวุธ" ส่งเจ้าหน้าที่ พม.สุโขทัย พบผู้ปกครองเหยื่อถูกกลุ่มวัยรุ่นล่วงละเมิดแล้วชี้แนวทางแก้ปัญหา หลังสถานการณ์เด็กก่อเหตุมากขึ้น ต้องแยกเด็กที่อยู่ในสภาพแวดล้อม - สังคมที่เสี่ยงออกมา
เมื่อวันที่ 19 มีนาคม 2567 เวลา 09.30 น. ที่หอประชุมงําเมือง มหาวิทยาลัยพะเยา จ.พะเยา นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ถึงกรณีการช่วยเหลือเด็กวัย 13 ปี ถูกกลุ่มวัยรุ่นกว่า 10 คน ล่วงละเมิดทางเพศ ที่ จ.สุโขทัย ว่า ขณะนี้ มีเจ้าหน้าที่ พม. เข้าไปพบกับผู้ปกครอง มีนักจิตวิทยาเข้าไปพูดคุย และมีการประสานไปยังโรงเรียนในพื้นที่ เพราะจะกระทบกับการเรียน รวมถึงประสานงานกับเจ้าหน้าที่ตํารวจในการดําเนินคดีกับผู้กระทําผิด อีกทั้งมีเยียวยาทางด้านจิตใจ สนับสนุนด้านการเงินในบางส่วน เพราะกระทบกับรายได้ของครอบครัวผู้เสียหาย
นายวราวุธ กล่าวเพิ่มเติมว่า ที่ผ่านมา มีหลายเหตุการณ์ที่ผู้ก่อเหตุเป็นเยาวชนเพิ่มมากขึ้น จะมีการปรับมาตรการลงโทษหรือไม่นั้น ประเด็นนี้ กระทรวง พม. ได้มีการพูดคุยกับคณะกรรมการคุ้มครองเด็กแห่งชาติ ที่สําคัญคือ ต้องแยกเด็กออกจากความเสี่ยงให้ได้ก่อน สําหรับการลงโทษเด็กหรือลดอายุเด็ก ที่ประชุมขณะนั้น ยังเชื่อว่า ไม่ใช่การแก้ปัญหา แต่บทลงโทษต้องดําเนินตามกฎหมายอย่างเคร่งครัด ที่สําคัญ จําเป็นต้องเร่งแก้ไขสภาพแวดล้อมแวดล้อมของเด็กที่ถูกกระทําและเด็กที่กระทํา โดยแบ่งเป็น 3 กลุ่ม คือ กลุ่มที่ปลอดภัย กลุ่มที่มีความเสี่ยง และกลุ่มที่ข้ามเส้นเป็นผู้กระทําผิด ซึ่งจะมีมาตรการแตกต่างกันไป โดยผู้ที่เคยกระทําผิดแล้วจะดําเนินการตามกรอบกฎหมาย มีทีมสหวิชาชีพคอยประสานงานอยู่โดยตลอด ส่วน กลุ่มที่มีความเสี่ยง จะต้องนําเด็กเหล่านี้ออกจากสภาพแวดล้อม ไม่ว่าจะเป็นผู้ใหญ่หรือสังคมที่มีความเสี่ยง ที่อาจทําให้กลายเป็นผู้กระทําความผิด ทั้งนี้ ขอยืนยันว่า กระทรวง พม. ดําเนินการเรื่องนี้เต็มที่ แต่ในกระบวนการยุติธรรม เราไม่เข้าไปแทรกแซง โดยเมื่อเกิดเหตุการณ์ กระทรวง พม. จะมีเจ้าหน้าที่เข้าไปเยียวยาจิตใจ และจะให้เจ้าหน้าที่ตํารวจและกระบวนการยุติธรรมเป็นฝ่ายดําเนินการ
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #เด็ก #สุโขทัย
รัฐบาลไทย-ข่าวทำเนียบรัฐบาล-“วราวุธ” พร้อมชง รายงานสมุดปกขาว แก้วิกฤตประชากรและสังคมสูงวัย เข้า ครม. เห็นชอบ ก่อนเสนอที่ประชุมสหประชาชาติ
วันพุธที่ 20 มีนาคม 2567
“วราวุธ” พร้อมชง รายงานสมุดปกขาว แก้วิกฤตประชากรและสังคมสูงวัย เข้า ครม. เห็นชอบ ก่อนเสนอที่ประชุมสหประชาชาติ
“วราวุธ” พร้อมชง รายงานสมุดปกขาว แก้วิกฤตประชากรและสังคมสูงวัย เข้า ครม. เห็นชอบ ก่อนเสนอที่ประชุมสหประชาชาติ
เมื่อวันที่ 19 มีนาคม 2567 เวลา 09.30 น. ที่หอประชุมงําเมือง มหาวิทยาลัยพะเยา จ.พะเยา นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ก่อนประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ว่า ตามที่ กระทรวง พม. ได้มีการประชุมเชิงปฏิบัติการ "พัฒนาความมั่นคงครอบครัวไทย ผ่านพ้นภัยวิกฤตประชากร" เมื่อวันที่ 7 มีนาคม 2567 จากนั้น วันที่ 14 มีนาคม ที่ผ่านมา มีการประชุมคณะกรรมการผู้สูงอายุแห่งชาติ ครั้งที่ 1/2567 โดยมี นายสมศักดิ์ เทพสุทิน รองนายกรัฐมนตรี เป็นประธาน และได้มีมติเห็นชอบแผนร่างพิมพ์เขียว หรือ White paper รายงานสมุดปกขาว ซึ่งมีข้อเสนอเชิงนโยบายวิกฤตประชากรและสังคมสูงวัย ที่จะนําสู่การเสนอ ครม. โดยที่ประชุมคณะกรรมการผู้สูงอายุแห่งชาติเห็นชอบเรียบร้อยแล้ว จากนี้ไป ทางกระทรวง พม. กําลังดําเนินการทําเอกสารเพื่อเตรียมเสนอ ครม. ช่วงปลายเดือนมีนาคมถึงต้นเดือนเมษายนนี้ ซึ่งคาดว่า เมื่อผ่าน ครม. แล้ว ทางกระทรวง พม. จะนําไปเสนอต่อที่ประชุมคณะกรรมาธิการประชากรและการพัฒนาแห่งสหประชาชาติ สมัยที่ 57 ณ สํานักงานใหญ่สหประชาชาติ นครนิวยอร์ก ภายในปลายเดือนเมษายนถึงต้นเดือนพฤษภาคมนี้ เพื่อเป็นการตอกย้ําว่าประเทศไทยของเราในขณะนี้ ได้มีการแก้ปัญหา มีการทํา Workshop กับทุกภาคส่วน ทั้งภาครัฐ ภาคเอกชน ภาคประชาสังคม NGOs รวมถึงองค์กรระหว่างประเทศ ได้ช่วยกันระดมความคิดกันว่าประเทศไทยควรจะแก้เรื่องอะไรบ้าง เพื่อท้ายที่สุดแล้ว จะนําไปสู่การเพิ่มขึ้นของประชากร ซึ่งเป็นเรื่องสําคัญที่กระทรวง พม. กําลังดําเนินการอยู่ขณะนี้
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #ครมสัญจร #จังหวัดพะเยา #วิกฤตประชากร
รัฐบาลไทย-ข่าวทำเนียบรัฐบาล-นายสุทิน คลังแสง รมว.กห./นายกสภาทหารผ่านศึก รับทราบรายงานประจำปี 2567 พร้อมกับอนุมัติมอบเหรียญเกียรติคุณชั้นที่ 1, ให้ทุนการศึกษาแก่นักศึกษาพยาบาล, เชิญเภสัชกรช่วยปฏิบัติงานเป็นครั
วันพุธที่ 20 มีนาคม 2567
นายสุทิน คลังแสง รมว.กห./นายกสภาทหารผ่านศึก รับทราบรายงานประจําปี 2567 พร้อมกับอนุมัติมอบเหรียญเกียรติคุณชั้นที่ 1, ให้ทุนการศึกษาแก่นักศึกษาพยาบาล, เชิญเภสัชกรช่วยปฏิบัติงานเป็นครั
วันนี้ (20 มี.ค.67) ณ ห้องชัยสมรภูมิ องค์การสงเคราะห์ทหารผ่านศึก (อผศ.) นายสุทิน คลังแสง รมว.กห. ในฐานะนายกสภาทหารผ่านศึก เป็นประธานการประชุมสภาทหารผ่านศึก ครั้งที่ 1/2567 โดยที่ประชุมรับทราบผลการให้การสงเคราะห์ทหารผ่านศึก ครอบครัวทหารผ่านศึก
และทหารนอกประจําการ ประจําปีงบประมาณ พ.ศ.2567 อาทิ การฝึกอบรมอาชีพ การจัดที่อยู่อาศัยและที่ดินทํากินให้กับผู้ที่มีฐานะยากจน การบริการรักษาพยาบาล การสงเคราะห์กายอุปกรณ์เสริมและเทียม ซึ่งมีผู้มาขอรับการสงเคราะห์ จํานวน 291,852 ครั้ง เป็นเงินกว่า 498 ล้านบาท รวมทั้งการลงนามบันทึก MOU ทั้งกับสํานักงานการวิจัยแห่งชาติ (วช.) เพื่อผลักดันผลงานวิจัยและนวัตกรรมในการเสริมสร้างคุณภาพชีวิตแก่ผู้พิการ และกับมูลนิธิขาเทียมในสมเด็จพระศรีนครินทราบรมราชชนนี เพื่อให้บริการทําขาเทียมและเครื่องช่วยเหลือคนพิการขาขาด นอกจากนี้ ยังได้ปรับอัตราค่าตอบแทนเภสัชกรที่เข้ามาปฏิบัติงานของโรงพยาบาลทหารผ่านศึก จากเดิม “125 บาท” เป็น “250 บาท“ ให้มีความสอดคล้องกับสภาวะในปัจจุบันซึ่งเป็นไปตามหลักเกณฑ์ วิธีการและเงื่อนไขการจ่ายเงินค่าตอบแทนของกระทรวงสาธารณสุข พ.ศ.2566
สําหรับการประชุมฯ ในวันนี้ ที่ประชุมได้เห็นชอบอนุมัติเรื่องต่างๆ ได้แก่
1. มอบเหรียญเกียรติคุณชั้นที่ 1 ให้แก่พนักงาน อผศ. และลูกจ้างประจําหน่วยกิจการพิเศษที่ได้ปฏิบัติงานมาด้วยความเรียบร้อยเป็นเวลาําม่น้อยกว่า 25 ปี จํานวน 23 คน
2. โครงการให้ทุนการศึกษาแก่นักศึกษาพยาบาลของโรงพยาบาลทหารผ่านศึก (รพ.ผศ.) โดยใช้จ่ายจากเงินทุนสะสมของ อผศ. ซึ่งจะเริ่มตั้งแต่ปีการศึกษา พ.ศ.2567 - 2575 ปีละไม่เกิน 10 ทุน ประเภททุนต่อเนื่อง 4 ปี ซึ่งเมื่อสิ้นสุดโครงการฯ จะมีนักศึกษาพยาบาลที่จบการศึกษาและพร้อมปฏิบัติงานที่ รพ.ผศ. รวมจํานวน 50 คน
3. เชิญเภสัชกรช่วยปฏิบัติงานเป็นครั้งคราวตามความจําเป็นมาปฏิบัติงานที่ รพ.ผศ. เพื่อแก้ไขปัญหาการขาดแคลนในเบื้องต้น ควบคู่กับการพิจารณาบรรจุเภสัชกรในตําแหน่งที่ว่าง(อัตราเต็ม 35, บรรจุ 14, ว่าง 21) โดยใช้จ่ายจากเงินงบประมาณ กิจกรรมการให้บริการและการรักษาพยาบาล (ประเภทค่าตอบแทน)
4. การใช้เงินทุนสะสมของ อผศ. ในกิจกรรมการสวัสดิการสงเคราะห์และการอาชีวสงเคราะห์ รวมถึงการใช้เงินรายได้ของ รพ.ผศ. ในกิจกรรมการให้บริการและการรักษาพยาบาล ในกรณีหากถูกปรับลดงบประมาณในส่วนที่ได้รับจัดสรรจากร่างงบประมาณรายจ่ายประจําปีงบประมาณ 2567
ในการนี้ นายสุทิน คลังแสง/นายกสภาทหารผ่านศึก ยังได้กล่าวขอบคุณทุกคนรวมถึงหน่วยงานต่างๆ ที่ให้การสนับสนุนการจัดงานวันทหารผ่านศึก 3 ก.พ.67 ที่ผ่านมาว่า ”เป็นไปอย่างสมเกียรติ สมศักดิ์ศรีของชายชาติทหารที่มีความกล้าหาญ ความเสียสละ รวมทั้งสร้างความประทับใจ ความภาคภูมิใจให้แก่ทหารผ่านศึก ครอบครัวทหารผ่านศึก และ ประชาชนทั่วไปเป็นอย่างมาก“
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-รมว.ยุติธรรม พร้อมด้วย รมว.กลาโหม ลงพื้นที่ตรวจราชการ จ.พะเยา เยี่ยมสถานฟื้นฟูสมรรถภาพผู้เสพยาเสพติด มณฑลทหารบกที่ ๓๔
วันพุธที่ 20 มีนาคม 2567
20/03/2567
รมว.ยุติธรรม พร้อมด้วย รมว.กลาโหม ลงพื้นที่ตรวจราชการ จ.พะเยา เยี่ยมสถานฟื้นฟูสมรรถภาพผู้เสพยาเสพติด มณฑลทหารบกที่ ๓๔
รมว.ยุติธรรม พร้อมด้วย รมว.กลาโหม ลงพื้นที่ตรวจราชการ จ.พะเยา เยี่ยมสถานฟื้นฟูสมรรถภาพผู้เสพยาเสพติด มณฑลทหารบกที่ ๓๔ ขอบคุณกระทรวงกลาโหม ส่งกําลังพลและยุทโธปกรณ์ ช่วยกระทรวงยุติธรรม ร่วมแก้ปัญหายาเสพติด
ในวันจันทร์ที่ ๑๘ มีนาคม ๒๕๖๗ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายสุทิน คลังแสง รัฐมนตรีว่าการกระทรวงกลาโหม และนายนิยม เติมศรีสุข ผู้ช่วยรัฐมนตรีประจํากระทรวงยุติธรรม พร้อมคณะ ตรวจเยี่ยมสถานฟื้นฟูสมรรถภาพผู้เสพยาเสพติด มณฑลทหารบกที่ ๓๔ ตําบลท่าวังทอง อําเภอเมือง จังหวัดพะเยา
พันตํารวจเอก​ ทวี สอดส่อง รัฐมนตรีว่าการกระทรวงยุติธรรม รับฟังการบรรยายสรุปสถานการณ์ยาเสพติดภายในพื้นที่จังหวัดพะเยา จากเจ้าหน้าที่สาธารณสุข มทบ. ๓๔ และกองอาสารักษาดินแดน (อส.) พร้อมตรวจเยี่ยมศูนย์บําบัดฟื้นฟูผู้ติดยาเสพติด มทบ. ๓๔ ตรวจเยี่ยม รพ.ค่ายขุนเจืองธรรมิกราช และการดูแลสวัสดิการกําลังพลชั้นผู้น้อยบริเวณบ้านพักกําลังพล มทบ. ๓๔
สําหรับ มทบ. ๓๔ ซึ่งใช้เป็นที่ตั้งสถานฟื้นฟูสมรรถภาพพลเมือง กรมการปกครอง กองร้อยอาสารักษาดินแดนจังหวัดพะเยา ที่ ๒ และมีพื้นที่ควบคุมเฉพาะผู้เข้ารับการบําบัดยาเสพติด โดยมีหลักสูตรใช้ฝึก ๓ กระบวนการ ได้แก่ ๑) กระบวนการกลุ่มหรือกระบวนการชุมชนบําบัด ๒) กระบวนการให้ความรู้ด้านสุขภาพ ทั้งร่างกาย และสุขภาพจิต การสร้างความผ่อนคลายการเล่นกีฬา การดูหนัง ฟังเพลง และ ๓) กระบวนการสร้างงานสร้างอาชีพ เช่น ส่งเสริมการปลูกผัก สอนตัดผม สอนทําไม้กวาดทางมะพร้าว การทําปุ๋ยหมัก ขณะที่ระเบียบปฏิบัติสถานฟื้นฟูประจําวันนั้น ผู้เข้ารับการบําบัดจะตื่นตั้งแต่ เวลา ๐๕.๓๐ น. เพื่อทําภารกิจส่วนตัว ออกกําลังกายในช่วงเช้า และในช่วงบ่ายจะมีกิจกรรมกลุ่มสัมพันธ์ และกิจกรรมบําบัดจนถึงช่วงบ่าย ก่อนออกกําลังกาย และเข้านอนในเวลา ๒๑.๐๐ น.
รัฐมนตรีว่าการกระทรวงยุติธรรม ให้สัมภาษณ์สื่อมวลชน ว่า นายกรัฐมนตรีสั่งการเพิ่มกระบวนการใหม่ โดยการกําหนดพื้นที่ให้เป็นศูนย์บัญชาการสกัดกั้นป้องกันและปราบปรามยาเสพติด สารตั้งต้นและเคมีภัณฑ์ โดยเฉพาะในพื้นที่จังหวัดเชียงใหม่เชียงราย ตั้งแต่เดือนธันวาคม ๒๕๖๖ ที่ผ่านมา สามารถจับกุมยาเสพติดได้ถึง ๗๐ ล้านเม็ด ขณะที่จังหวัดพะเยา กลายเป็นจังหวัดที่กลุ่มผู้ขนยาเสพติดหลบหนีการจับกุม แต่ก็สามารถตรวจยึดจับกุมได้ถึง ๑๑ ล้านเม็ด และจะมีการปรับยุทธวิธีเพิ่มเติมอีก ขณะที่ขบวนการขนยาเสพติดส่วนใหญ่มาจากนอกประเทศ โดยเฉพาะจากสามเหลี่ยมทองคํา และชนกลุ่มน้อยที่ต้องการใช้เงิน จึงผลิตยาเสพติดมาขาย ดังนั้น ประเทศไทยจึงใช้มาตรการสกัดการเข้ามา ป้องกัน และเพิ่มเติมที่จังหวัดพะเยา รวมถึงแนวทางการป้องกันตามแนวชายแดนทางทะเล ด้วยที่ต้องขอความร่วมมือจากกระทรวงกลาโหมให้ส่งกําลังพล และยุทโธปกรณ์เข้ามาสนับสนุน
ต่อจากนั้น ในเวลา ๑๕.๐๐ น. รัฐมนตรีว่าการกระทรวงยุติธรรม และคณะ เดินทางมายังอาคารบูรณาการกระทรวงยุติธรรม เพื่อประชุมร่วมกับหัวหน้าหน่วยงานในสังกัดกระทรวงยุติธรรมในพื้นที่จังหวัดพะเยา ณ ห้องประชุมชั้น ๒ อาคารบูรณาการกระทรวงยุติธรรม อําเภอเมือง จังหวัดพะเยา
รัฐบาลไทย-ข่าวทำเนียบรัฐบาล-กรมสรรพากรยกเว้นภาษีเงินได้บุคคลธรรมดาให้แก่เจ้าหน้าที่และบุคคลภายนอกสำหรับค่าตอบแทนที่กระทรวงสาธารณสุขจ่ายให้ในการปฏิบัติงานเกี่ยวกับการระบาดของ COVID -19 ในปีภาษี 2566
วันพุธที่ 20 มีนาคม 2567
20/03/2567
กรมสรรพากรยกเว้นภาษีเงินได้บุคคลธรรมดาให้แก่เจ้าหน้าที่และบุคคลภายนอกสําหรับค่าตอบแทนที่กระทรวงสาธารณสุขจ่ายให้ในการปฏิบัติงานเกี่ยวกับการระบาดของ COVID -19 ในปีภาษี 2566
ครม.มีมติเมื่อวันที่ 19 มี.ค.2567 อนุมัติหลักการการยกเว้นภาษีเงินได้บุคคลธรรมดาสําหรับค่าตอบแทนที่ สธ.จ่ายให้เจ้าหน้าที่และบุคคลภายนอกปฏิบัติงานเกี่ยวกับการระบาดของ COVID -19 ตามที่ได้รับอนุญาตจาก ก.คลัง
คณะรัฐมนตรีมีมติเมื่อวันที่ 19 มีนาคม 2567 อนุมัติหลักการการยกเว้นภาษีเงินได้บุคคลธรรมดาสําหรับค่าตอบแทนที่กระทรวงสาธารณสุขจ่ายให้แก่เจ้าหน้าที่และบุคคลภายนอกซึ่งปฏิบัติงานเกี่ยวกับการระบาดของโรคติดเชื้อไวรัสโคโรนา 2019 (COVID -19) ตามที่ได้รับอนุญาตจากกระทรวงการคลัง
ดร.กุลยา ตันติเตมิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความเสียสละของบุคลากรทางการแพทย์และสาธารณสุขที่ปฏิบัติงานในช่วงการระบาดของโรคติดเชื้อไวรัสโคโรนา 2019 จึงได้เสนอร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากรกําหนดให้เงินได้ดังต่อไปนี้ที่ได้รับในปีภาษี 2566 ไม่ต้องนําไปรวมคํานวณภาษีเงินได้บุคคลธรรมดา
1. ค่าตอบแทนเสี่ยงภัยในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโคโรนา 2019 ที่กระทรวงสาธารณสุขจ่ายให้แก่เจ้าหน้าที่ซึ่งปฏิบัติงานเกี่ยวกับการระบาดของโรคติดเชื้อไวรัสโคโรนา 2019 ตามที่ได้รับอนุญาตจากกระทรวงการคลัง
2. ค่าตอบแทนในการให้คําปรึกษาด้านการแพทย์และสาธารณสุขเพื่อรับมือกับสถานการณ์การระบาดของโรคติดเชื้อไวรัสโคโรนา 2019 ที่กระทรวงสาธารณสุขจ่ายให้แก่เจ้าหน้าที่และบุคคลภายนอก ซึ่งปฏิบัติงานเกี่ยวกับการระบาดของโรคติดเชื้อไวรัสโคโรนา 2019 ตามที่ได้รับอนุญาตจากกระทรวงการคลัง
3. ค่าตอบแทนในการให้บริการฉีดวัคซีนโรคติดเชื้อไวรัสโคโรนา 2019 ที่กระทรวงสาธารณสุขจ่ายให้แก่เจ้าหน้าที่ซึ่งปฏิบัติงานให้บริการฉีดวัคซีนโรคติดเชื้อไวรัสโคโรนา 2019 นอกสถานพยาบาลตามที่ได้รับอนุญาตจากกระทรวงการคลัง”
อธิบดีกรมสรรพากร กล่าวเพิ่มเติมว่า “การยกเว้นภาษีเงินได้บุคคลธรรมดาดังกล่าวจะช่วยให้บุคลากรซึ่งปฏิบัติงานเกี่ยวกับการระบาดของโรคติดเชื้อไวรัสโคโรนา 2019 ได้รับการบรรเทาภาระภาษีและมีขวัญกําลังใจในการปฏิบัติงานเพิ่มขึ้น”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-QUOTEoftheday : นักศึกษาวิชาทหาร (นศท.)
วันพุธที่ 20 มีนาคม 2567
QUOTEoftheday : นักศึกษาวิชาทหาร (นศท.)
"...สถานการณ์ยาเสพติดในพื้นที่แนวชายแดน เจ้าหน้าที่ได้มีการสกัดจับขบวนการลักลอบค้ายาเสพติดได้มากขึ้นเรื่อยๆ หรือคิดเป็นการสกัดจับ 60% อีก 40% พบว่ามีการเล็ดลอดเข้ามาในพื้นที่ชั้นใน
ดังนั้น สถานการณ์เวลานี้ยังไม่สามารถไว้วางใจได้ จึงต้องได้ความร่วมมือจากหลายฝ่าย ทั้งฝ่ายทหาร ฝ่ายปกครอง และประชาชนที่ถือเป็นแม่ข่าย เพื่อให้สถิติการเล็ดลอดยาเสพติดจากประเทศเพื่อนบ้านมีจํานวนน้อยลง..."
นายสุทิน คลังแสง
รัฐมนตรีว่าการกระทรวงกลาโหม
18 มีนาคม 2567
เครดิต : FB สุทิน คลังแสง
(คลิปสัมภาษณ์)
https://www.facebook.com/sutin427/videos/1063853211359839/
กองทัพบก Royal Thai Army
กองทัพเรือ Royal Thai Navy
กองทัพอากาศไทย Royal Thai Air Force
กองบัญชาการกองทัพไทย Royal Thai Armed Forces Headquarters
#เพื่อชาติศาสน์กษัตริย์และประชาชน
#โฆษกกระทรวงกลาโหม
#กลาโหมเทิดราชารักษ์ราษฎร์ชาติมั่นคง
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-รมว.ยุติธรรม ประชุม ครม.สัญจร ณ จังหวัดพะเยา สวมเสื้อผ้าลายดอกสารภี พร้อมผ้าคล้องคอลายอัตลักษณ์จังหวัดพะเยา
วันพุธที่ 20 มีนาคม 2567
20/03/2567
รมว.ยุติธรรม ประชุม ครม.สัญจร ณ จังหวัดพะเยา สวมเสื้อผ้าลายดอกสารภี พร้อมผ้าคล้องคอลายอัตลักษณ์จังหวัดพะเยา
รมว.ยุติธรรม ประชุม ครม.สัญจร ณ จังหวัดพะเยา สวมเสื้อผ้าลายดอกสารภี พร้อมผ้าคล้องคอลายอัตลักษณ์จังหวัดพะเยา
ในวันอังคารที่ ๑๙ มีนาคม ๒๕๖๗ พันตํารวจเอก ทวี สอดส่อง รัฐมนตรีว่าการกระทรวงยุติธรรม ประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ ๒/๒๕๖๗ ณ หอประชุมพญางําเมือง มหาวิทยาลัยพะเยา ตําบลแม่กา อําเภอเมืองพะเยา จังหวัดพะเยา ซึ่งบรรยากาศเป็นไปอย่างคึกคัก โดย รัฐมนตรีว่าการกระทรวงยุติธรรม สวมเสื้อผ้าลายดอกสารภี พร้อมผ้าคล้องคอลายอัตลักษณ์จังหวัดพะเยา
ก่อนการประชุม เวลา ๐๙.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เดินเยี่ยมชมนิทรรศการ ร่วมกับ พลตํารวจเอก พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ณ บริเวณหน้าหอประชุมพญางําเมือง มหาวิทยาลัยพะเยา
จากนั้น รัฐมนตรีว่าการกระทรวงยุติธรรม ถ่ายภาพร่วมกับคณะรัฐมนตรี ผู้ว่าราชการจังหวัดกลุ่มจังหวัดภาคเหนือตอนบน ๒ (เชียงราย น่าน พะเยา และแพร่) และส่วนราชการ ก่อนจะเข้าประชุม ครม. สําหรับวาระสําคัญที่จะเสนอเข้า ครม.สัญจร พิจารณาหลายเรื่อง โดยเฉพาะข้อเสนอโครงการพัฒนาพื้นที่ภาคเหนือตอนบน
รัฐบาลไทย-ข่าวทำเนียบรัฐบาล-​โฆษกรัฐบาลเผยไทยอันดับ 2 กลุ่มประเทศกำลังพัฒนาในภูมิภาคเอเชียที่น่าลงทุนที่สุดจากสถาบันสหรัฐฯ Milken โดย โฆษกฯ เชื่อมั่นผลการทำงานรัฐบาลดึงดูดการลงทุนเห็นผลสำเร็จอย่างเป็นรูปธรรม
วันพุธที่ 20 มีนาคม 2567
20/03/2567
​โฆษกรัฐบาลเผยไทยอันดับ 2 กลุ่มประเทศกําลังพัฒนาในภูมิภาคเอเชียที่น่าลงทุนที่สุดจากสถาบันสหรัฐฯ Milken โดย โฆษกฯ เชื่อมั่นผลการทํางานรัฐบาลดึงดูดการลงทุนเห็นผลสําเร็จอย่างเป็นรูปธรรม
​โฆษกรัฐบาลเผยไทยอันดับ 2 กลุ่มประเทศกําลังพัฒนาในภูมิภาคเอเชียที่น่าลงทุนที่สุดจากสถาบันสหรัฐฯ Milken โดย โฆษกฯ เชื่อมั่นผลการทํางานรัฐบาลดึงดูดการลงทุนเห็นผลสําเร็จอย่างเป็นรูปธรรม และรัฐบาลพร้อมผลักดันให้ไทยอยู่ในเรดาร์น่าลงทุนในโลก
วันนี้ (20 มีนาคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า จากการประกาศผลดัชนีโอกาสด้านการลงทุนระดับโลก (Global Opportunity Index) หรือ GOI ซึ่งจัดทําโดย Milken Institute สหรัฐอเมริกา พบว่า ไทยครองอันดับ 2 ในกลุ่มประเทศกําลังพัฒนาในเอเชีย (Emerging and Developing : E&D) ที่น่าลงทุนที่สุด (https://milkeninstitute.org/report/global-opportunity-index-2024)
โฆษกประจําสํานักนายกรัฐมนตรีกล่าวว่า ดัชนี GOI จัดทําขึ้นเพื่อให้ข้อมูลแก่นักลงทุนทั่วโลกที่มองหาโอกาสในการลงทุนในต่างประเทศ และให้ข้อมูลแก่ประเทศต่างๆ ที่ต้องการปรับปรุงสภาพแวดล้อมทางธุรกิจ โดยดัชนีนี้อิงตามตัวชี้วัด 100 รายการ แบ่งออกเป็น 5 หมวดหมู่ ได้แก่ 1. การรับรู้ทางธุรกิจ 2. พื้นฐานทางเศรษฐกิจ 3. บริการทางการเงิน 4. โครงสร้างเชิงสถาบัน และ 5. มาตรฐานและนโยบายระหว่างประเทศ
ทั้งนี้ ประเทศไทย อยู่ในอันดับ 2 ในกลุ่ม E&D ในภูมิภาคเอเชีย โดยอันดับ 1-5 กลุ่ม E&D ในภูมิภาคเอเชีย ได้แก่ มาเลเซีย ไทย จีน อินโดนีเซีย และเวียดนาม ส่วนในอันดับโลก ไทยอยู่ในอันดับ 37 ทั้งนี้ กลุ่ม E&D ในภูมิภาคเอเชีย รายการการรับรู้ทางธุรกิจไทยอยู่อันดับ 21 ในพื้นฐานทางเศรษฐกิจ อยู่อันดับ 22 บริการทางการเงินอันดับ 29 โครงสร้างเชิงสถาบันอันดับ 51 และมาตรฐานและนโยบายระหว่างประเทศอันดับ 68 โดยประเทศที่น่าลงทุนที่สุดในโลกได้แก่ เดนมาร์ก
โดยตามรายงาน ประเทศในกลุ่ม E&D ในภูมิภาคเอเชีย มีผลประกอบการที่ดีกว่าภูมิภาคอื่น ดึงดูดเงินทุนมากกว่าครึ่งหนึ่ง (53.2%) ไหลเข้าสู่ประเทศ E&D ระหว่างปี 2018-2022 เพิ่มส่วนแบ่งใน E&D มากขึ้น 7.3% จาก 45.9% ระหว่างปี 2013-2017
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการเพิ่มศักยภาพ เพิ่มขีดความสามารถในการแข่งขันของประเทศ กําหนดนโยบายให้ทันสมัย สอดคล้องจูงใจนักลงทุน รวมทั้ง พัฒนาและอํานวยความสะดวกด้านการลงทุน (Ease of doing Business) อย่างต่อเนื่อง เพื่อให้ไทยเป็นที่สนใจจากนักลงทุนต่างชาติ พร้อมกับได้ออกไปรับฟังว่าสิ่งสําคัญที่นักลงทุนรายใหญ่ระดับโลกต้องการคืออะไร เพื่อปรับกระบวนทัศน์ และยุทธศาสตร์ของไทยให้ตอบรับกับความต้องการของนักลงทุนรายใหญ่ พร้อมกันนี้ Message สําคัญที่นายกรัฐมนตรีส่งต่ออย่างต่อเนื่องคือ ประเทศไทยเปิดแล้ว พร้อมรองรับการลงทุน และเป็นช่วงเวลาที่ดีที่สุดที่จะลงทุนในประเทศไทย” นายชัย กล่าว
รัฐบาลไทย-ข่าวทำเนียบรัฐบาล-กลุ่ม Youth Project เข้าหารือ พม. ส่งเสริมกลุ่มผู้มีภาวะดาวน์ซินโดรม สร้างสังคมแห่งการให้
วันพุธที่ 20 มีนาคม 2567
กลุ่ม Youth Project เข้าหารือ พม. ส่งเสริมกลุ่มผู้มีภาวะดาวน์ซินโดรม สร้างสังคมแห่งการให้
กลุ่ม Youth Project เข้าหารือ พม. ส่งเสริมกลุ่มผู้มีภาวะดาวน์ซินโดรม สร้างสังคมแห่งการให้
เมื่อวันที่ 18 มีนาคม 2567 เวลา 10.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบหมายให้ นายนิกร จํานง ประธานคณะที่ปรึกษาติดตามและเร่งรัดการขับเคลื่อนนโยบาย รมว.พม. พร้อมด้วย ศาสตราจารย์ ดร.กนก วงษ์ตระหง่าน รองประธานคณะที่ปรึกษาฯ และนายสันติ กีระนันทน์ เลขานุการคณะที่ปรึกษาฯ เป็นผู้แทนเข้ารับฟังการนําเสนอข้อมูลและข้อเสนอแนะประเด็นผู้มีภาวะดาวน์ซินโดรม จากตัวแทนนักเรียนโรงเรียนนานาชาติ XCL American School Of Bangkok กลุ่ม Youth Project เนื่องในวันดาวน์ซินโดรมโลก (World Down Syndrome Day) ซึ่งตรงกับวันที่ 21 มีนาคมของทุกปี โดยมี นางณฐอร อินทร์ดีศรี ผู้เชี่ยวชาญด้านการส่งเสริมและพัฒนาคุณภาพชีวิตคนพิการ กรมส่งเสริมและพัฒนาคุณภาพชีวิตคนพิการ และนางสาวอรพินท์ ศักดิ์เอี่ยม ผู้เชี่ยวชาญเฉพาะด้านเด็ก กรมกิจการเด็กและเยาวชน เข้าร่วมรับฟัง ณ ห้องประชุม สป.1 ชั้น 8 กรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายนิกร กล่าวว่า วันนี้ ตนได้รับมอบหมายจากนายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ประชุมรับฟังการนําเสนอข้อมูลและข้อเสนอแนะประเด็นผู้มีภาวะดาวน์ซินโดรม จากกลุ่มเยาวชน Youth Project ซึ่งกําเนิดขึ้นจากความคิดริเริ่มของเด็กหนุ่มวัย 16 ปี โดย ภีม-กิตติธัช ประเสริฐสุนทราศัย และเพื่อนสนิทชาวไทยและชาวต่างชาติ ตั้งแต่การระบาดของโรคโควิด-19 ที่ได้รวมกลุ่มทําอาหารกล่อง และนําไปตระเวนแจกจ่ายแก่ผู้คนในละแวกชุมชนและหลากหลายพื้นที่ในเขตกรุงเทพมหานคร และได้เข้าไปสัมผัสถึงกลุ่มเด็กกําพร้าที่มีภาวะดาวน์ซินโดรม ซึ่งเป็นที่มาของการผลักดัน ขับเคลื่อนและเป็นกระบอกเสียงในการทํางานเพื่อกลุ่มผู้มีภาวะดาวน์ซินโดรม สร้างแนวทางเปลี่ยนแปลงที่ยั่งยืน ตามเป้าหมายการพัฒนาที่ยั่งยืนขององค์การสหประชาชาติ (SDGs)
นายนิกร กล่าวเพิ่มเติมว่า กระทรวงการพัฒนาสังคมและความมั่นคงของมนุษย์ โดยการนําของ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ ได้ให้ความสําคัญกับกลุ่มคนพิการ โดยได้ประกาศนโยบายหลักเพื่อกลุ่มคนพิการ ในเรื่องของการสร้างความเข้าใจ และเรียนรู้การอยู่ร่วมกัน ระหว่างคนพิการและคนไม่พิการ เพิ่มโอกาสในการประกอบอาชีพ การส่งเสริมให้คนพิการสามารถเข้าถึงและใช้ประโยชน์ได้สิ่งอํานวยความสะดวก สวัสดิการ และความช่วยเหลือต่างๆ ตามความต้องการและความจําเป็นที่เหมาะสม เร่งเพิ่มศูนย์บริการคนพิการทั่วไปให้ครอบคลุมทั่วประเทศในทุกมิติ ทั้งประเภทความพิการและบริการ และยกระดับองค์กรด้านคนพิการให้ได้รับการรับรองมาตรฐาน พร้อมทั้งนําฐานข้อมูล เทคโนโลยี นวัตกรรมที่ทันสมัย มาใช้ประโยชน์ เพื่อยกระดับศักยภาพคนพิการซึ่งจะครอบคลุมกลุ่มผู้มีภาวะดาวน์ซินโดรมด้วย ทั้งนี้ กระทรวง พม. พร้อมจะส่งเสริม สนับสนุน การทํางานของกลุ่ม Youth Project เพื่อให้การทํางานกับกลุ่มผู้มีภาวะดาวน์ซินโดรมทั่วประเทศ เป็นไปอย่างมีประสิทธิภาพและไปในทิศทางเดียวกัน อันจะก่อให้เกิดการเปลี่ยนแปลงอย่างมีนัยยะและยั่งยืนแก่ผู้มีภาวะดาวน์ซินโดรมและผู้มีส่วนได้ส่วนเสียที่เกี่ยวข้องถ้วนหน้า
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #ดาวน์ซินโดรม #ไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-"วราวุธ" สั่งทันที ปลัด พม. ประสาน พมจ.ลำปาง ช่วย "น้องเจ้าขุน" เด็กชายไร้แขน วาดภาพ ประมูลเลี้ยงครอบครัว - หาทุนการศึกษา
วันพุธที่ 20 มีนาคม 2567
"วราวุธ" สั่งทันที ปลัด พม. ประสาน พมจ.ลําปาง ช่วย "น้องเจ้าขุน" เด็กชายไร้แขน วาดภาพ ประมูลเลี้ยงครอบครัว - หาทุนการศึกษา
"วราวุธ" สั่งทันที ปลัด พม. ประสาน พมจ.ลําปาง ช่วย "น้องเจ้าขุน" เด็กชายไร้แขน วาดภาพ ประมูลเลี้ยงครอบครัว - หาทุนการศึกษา
วันที่ 19 มีนาคม 2567 เวลา 12.00 น. ที่หอประชุมงําเมือง มหาวิทยาลัยพะเยา จ.พะเยา นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)กล่าวว่าภายหลังการประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ได้รับดําเนินการช่วยเหลือ ดช.รัฐกิจ ป้อสีลา หรือ น้องเจ้าขุน ซึ่งเป็นเด็กชายไร้แขนได้แสดงความสามารถโดยใช้เท้าวาดภาพ และได้รับการประมูลในราคา 150,000 บาทจากมูลนิธิธรรมนัส พรหมเผ่า อย่างไรก็ตาม น้องเจ้าขุนเคยได้รับรางวัลผู้เสียสละเพื่อสังคม เมื่อปี 2566 จากกระทรวงการพัฒนาสังคมและความมั่นคงของมนุษย์ (พม.) ทั้งนี้ ตนรับเรื่องที่จะไปประสานกับกรมพัฒนาสังคมและสวัสดิการ (พส.) และ กรมส่งเสริมและพัฒนาคุณภาพชีวิตคนพิการ (พก.) เพื่อดําเนินการติดตามหาพ่อแม่ที่แท้จริง จัดทําบัตรผู้แสดงความสามารถ และสนับสนุนเข้าร่วมโครงการของ.พส. ที่ให้ผู้แสดงความสามารถเข้าแสดงศักยภาพในพื้นที่ของกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อมอีกทั้ง ตรวจสอบสิทธิและสวัสดิการสังคมที่พึงได้รับ เพื่อช่วยเหลือเรื่องการศึกษาและความเป็นอยู่ของครอบครัว อย่างไรก็ตาม ตนได้สั่งการให้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ดําเนินการประสานความช่วยเหลือกับสํานักงานพัฒนาสังคมและความมั่นคงของมนุษย์จังหวัดลําปาง ซึ่งเป็นภูมิลําเนาของน้องเจ้าขุนในทันที
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #ครมสัญจร #น้องเข้าขุน #พะเยา
รัฐบาลไทย-ข่าวทำเนียบรัฐบาล-ธ.ก.ส. ร่วมมือ กฟน. ลงนามความร่วมมือโครงการพัฒนาอาคารอัจฉริยะและการอนุรักษ์พลังงาน
วันพุธที่ 20 มีนาคม 2567
20/03/2567
ธ.ก.ส. ร่วมมือ กฟน. ลงนามความร่วมมือโครงการพัฒนาอาคารอัจฉริยะและการอนุรักษ์พลังงาน
ธ.ก.ส. และ กฟน. ร่วมลงนามบันทึกข้อตกลงความร่วมมือโครงการร่วมพัฒนาอาคารอัจฉริยะและการพัฒนาโครงการด้านพลังงานและอนุรักษ์พลังงาน เพื่อส่งเสริมและสนับสนุนการใช้พลังงานอย่างยั่งยืน โดยการใช้เทคโนโลยีและพลังงานที่เป็นมิตรกับสิ่งแวดล้อม
นายเชษฐา แหล่ป้อง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และนายจาตุรงค์ สุริยาศศิน รองผู้ว่าการธุรกิจการไฟฟ้านครหลวง ร่วมลงนามบันทึกข้อตกลงความร่วมมือโครงการร่วมพัฒนาอาคารอัจฉริยะและการพัฒนาโครงการด้านพลังงานและอนุรักษ์พลังงาน เพื่อส่งเสริมและสนับสนุนการใช้พลังงานอย่างยั่งยืน (Sustainable Development Goals) โดยการใช้เทคโนโลยีและพลังงานที่เป็นมิตรกับสิ่งแวดล้อม เพื่อรักษาสมดุลด้านสิ่งแวดล้อม และพัฒนาองค์กรไปสู่การเป็นต้นแบบในด้านการใช้พลังงานทดแทน การขนส่งด้วยพลังงานไฟฟ้า ลดการปลดปล่อยก๊าซเรือนกระจกรองรับนโยบาย Carbon neutrality และมุ่งสู่การเป็นสังคมคาร์บอนต่ํา (Low Carbon Society)
ภายใต้ความร่วมมือครั้งนี้ มุ่งเน้นสร้างการเติบโตด้านการพัฒนาออกแบบระบบพลังงานที่เชื่อมโยงกับระบบไฟฟ้า เช่น การเพิ่มประสิทธิภาพระบบไฟฟ้าภายใน ธ.ก.ส.ให้สอดคล้องกับนโยบายแผนพัฒนาการใช้พลังงานการสนับสนุนให้หน่วยงานในสังกัด ธ.ก.ส. เป็น Green Building พัฒนาการออกแบบ และสนับสนุนการติดตั้งสถานีอัดประจุไฟฟ้า (EV Charging Station) เพื่อการขนส่งด้านพลังงานไฟฟ้า การส่งเสริมความรู้ด้านการใช้พลังงานทดแทนและการรักษาสิ่งแวดล้อมเพื่อความยั่งยืนควบคู่กับการสร้างจิตสํานึกและความรับผิดชอบต่อสิ่งแวดล้อมให้แก่บุคลากร ร่วมวิจัยและออกแบบระบบบริหารทรัพยากรมนุษย์ การบริหารดิจิทัล และการบริหารองค์กรด้วยเทคโนโลยีดิจิทัล เพื่อสร้างการเติบโตและความมั่นคงภายใต้ระบบจําหน่ายไฟฟ้าที่ทันสมัย มีประสิทธิภาพตามมาตรฐาน และอํานวยความสะดวกผู้ใช้ไฟฟ้าด้วยบริการที่สะดวก รวดเร็ว ตอบสนองการเปลี่ยนแปลงทางเทคโนโลยีด้านพลังงานไฟฟ้า (Disruptive Technology) โดยมีคณะผู้บริหาร พนักงาน กฟน. ธ.ก.ส. และคณะที่ปรึกษาโครงการเพิ่มประสิทธิภาพเชิงนิเวศเศรษฐกิจ (Eco-Efficiency) จากสํานักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมเป็นสักขีพยาน เมื่อวันที่ 19 มีนาคม 2567 ณ ห้องโถงชั้น 2 อาคารทาวเวอร์ ธ.ก.ส. สํานักงานใหญ่ กรุงเทพฯ
รัฐบาลไทย-ข่าวทำเนียบรัฐบาล-บขส. มอบของขวัญเทศกาลสงกรานต์ จองตั๋ว “ไปก่อน - กลับทีหลัง” รับส่วนลดค่าโดยสาร 20% เฉพาะจองผ่านช่องทางออนไลน์ และเดินทางระหว่างวันที่ 2 - 4 และ 22 – 24 เมษายนนี้ เท่านั้น
วันพุธที่ 20 มีนาคม 2567
บขส. มอบของขวัญเทศกาลสงกรานต์ จองตั๋ว “ไปก่อน - กลับทีหลัง” รับส่วนลดค่าโดยสาร 20% เฉพาะจองผ่านช่องทางออนไลน์ และเดินทางระหว่างวันที่ 2 - 4 และ 22 – 24 เมษายนนี้ เท่านั้น
....
วันนี้ (20 มีนาคม 2567) นายอรรถวิท รักจํารูญ กรรมการฯ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า ในช่วงเทศกาลสงกรานต์ 2567 ที่จะถึงนี้ บขส. ได้จัดโปรโมชันพิเศษ “ไปก่อน - กลับทีหลัง” สนับสนุนนโยบายของกระทรวงคมนาคมในการลดความหนาแน่นในการเดินทางกลับภูมิลําเนาในช่วงเทศกาลสงกรานต์ของประชาชน โดยมอบส่วนลดค่าโดยสาร 20% (ไม่รวมค่าธรรมเนียม) ให้กับผู้โดยสารที่ซื้อตั๋วโดยสารผ่านช่องทางออนไลน์ Application : E-Ticket Website : https://tcl99web.transport.co.th เดินทางระหว่างวันที่ 2 - 4 และ 22 - 24 เมษายน 2567 ทุกเส้นทางภายในประเทศ และสําหรับผู้โดยสารที่เป็นสมาชิก บขส.Card เมื่อซื้อตั๋วโดยสารผ่านช่องทางออนไลน์ เดินทางในเดือนเมษายน 2567 รับเพิ่มทันทีคะแนนสะสมคูณ 2
รักษาการแทนกรรมการผู้จัดการใหญ่ บขส. กล่าวด้วยว่า บขส. ได้พัฒนาช่องทางการจองตั๋วโดยสาร โดยผู้โดยสารสามารถจองตั๋วโดยสาร บขส. ได้ล่วงหน้า 365 วัน ผ่านช่องทางออนไลน์ Application : E-Ticket Website : https://tcl99web.transport.co.th และช่องจําหน่ายตั๋วของ บขส. ทั่วประเทศ ซึ่งนอกจากเป็นการ อํานวยความสะดวกให้สามารถจองตั๋วโดยสารได้สะดวกยิ่งขึ้นแล้ว ยังช่วยส่งเสริมให้ประชาชนสามารถวางแผน การเดินทางได้ล่วงหน้าด้วย
อย่างไรก็ดี สําหรับผู้โดยสารที่ต้องการเดินทางในช่วงเทศกาลสงกรานต์นี้ สามารถจองตั๋วโดยสารล่วงหน้าของ บขส. ได้ จากข้อมูลล่าสุดมียอดการจองตั๋วล่วงหน้าไปแล้วกว่า 75% ผู้โดยสารที่จะเดินทางขอให้ตรวจสอบข้อมูลที่ระบุบนตั๋วโดยสาร เช่น เส้นทาง จุดขึ้นรถ เวลารถออก ในปีนี้ บขส. จะนํารถโดยสารที่ผู้โดยสารจองตั๋วล่วงหน้าเส้นทางภาคเหนือ และภาคตะวันออกเฉียงเหนือ และภาคตะวันออก (ขาออก) ทุกมาตรฐาน เดินทางระหว่างวันที่ 9 - 11 เมษายน 2567 เที่ยวเวลาตั้งแต่ 18.00 - 22.00 น. ของทุกวันไปออกที่ประตู 2 สถานีกลางกรุงเทพอภิวัฒน์ เพื่อช่วยลดความแออัดในการเดินทางมายังสถานีขนส่งหมอชิต 2 ทั้งนี้ สามารถสอบถามข้อมูลเพิ่มเติมได้ที่จุดประชาสัมพันธ์ ชั้น 1 และ ชั้น 3 หากพบปัญหาในการเดินทาง แจ้งได้ที่กองคุ้มครองผู้โดยสาร โทร. 0 2537 8443 และ 0 2936 2834 หรือ Call Center โทร. 1490 เรียก บขส.